*Kivonat a Jászberény Városi Önkormányzat Képviselő-testületének 2018. november 14-én megtartott* ***rendes****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***262/2018. (XI. 14.) határozata***

***a karácsonyi díszkivilágítás költségeinek fedezetéről***

1. A Jászberény Városi Önkormányzat Képviselő-testülete (a továbbiakban: Képviselő-testület) az államháztartásról szóló 2011. évi CXCV. törvény 34. § (1) bekezdésében alapuló hatáskörében eljárva Jászberény Városi Önkormányzat 2018. évi költségvetési előirányzatainak megállapításáról szóló 3/2018. (II. 15.) önkormányzati rendeletén (a továbbiakban: Költségvetési rendelet) belül az alábbi támogatást rendeli el a táblázatban nevesített előirányzat terhére:

|  |  |  |  |  |
| --- | --- | --- | --- | --- |
| Módosítás önkormányzati költségvetésben | Támogatott | Támogatási cél | Támogatási összeg Ft | Előirányzat fedezete |
| Működési célú pénzeszköz átadás államháztartáson kívülre | Jászkerület Nonprofit Kft. | Karácsonyi díszkivilágítás felszerelése | 3 500 000 | Átcsoportosítás dologi kiadásokból |

1. A fenti összeg átutalására az e tárgyban kötendő támogatási megállapodás aláírását követően kerülhet sor.
2. A Képviselő-testület megbízza a PH Közgazdasági Iroda vezetőjét, hogy a támogatási megállapodás előkészítéséről gondoskodjék.
3. A Képviselő-testület felkéri Jászberény Város Polgármesterét a 3. pont szerinti támogatási megállapodás Jászberény Városi Önkormányzat képviseletében történő aláírására.

**Határidő:** 2018. november 30. (a támogatási megállapodás megkötésére)

**Felelős:** Dr. Szabó Tamás polgármester (a támogatási megállapodás aláírása
 vonatkozásában)

 Kiss József, a PH Közgazdasági Iroda vezetője

1. A Képviselő-testület megbízza a PH Közgazdasági Iroda vezetőjét, hogy a fenti változásokat a költségvetési rendelet következő módosítása során terjessze a Képviselő-testület elé.

**Határidő**: a költségvetési rendelet következő módosítása

**Felelős**: Kiss József, a PH Közgazdasági Iroda vezetője

***Erről:***

1. Támogatással érintett szervezet,
2. Pénzügyi és Költségvetési Bizottság valamennyi tagja,
3. a PH Közgazdasági Iroda – helyben,
4. a PH Számvitel Iroda – helyben,
5. Képviselő-testület valamennyi tagja,
6. Irattár – ***é r t e s ü l n e k***.

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2018. november 15.*

 *(Dr. Bessenyei Lilla)*

 *irodavezető*